Виляна Дойчевска

Ул.”Достоевски”

Гр. Пловдив

МОТИВАЦИОННО ПИСМО

Уважаеми Господине,

Когато сред многобройните спамове (някои от които доста заинтригуващи бих искала да вметна, та кой не би бил впечатлен от хапчета за отслабване), забелязах писмо от Вас в пощенската си кутия, бях тотално шокирана. Възможността да съм част от 90-те човека, стабилно прецакани от системата, ме изпълни с надежди за бъдещето ми развитие. За мен би било изключително голямо удоволствие да съм част от отбор, а още повече осъзнавайки как аз съм получила шанса за тази уникална възможност в моя иначе стандартен живот (ПРЕЦАКАНА), разбирам че постиженията, които ще постигаме с другите ми изтеглили късата клечка съотборници, няма да бъдат реализирани с лекота и на магия. Следващите няколко месеца ще се наложи да преминаваме през дебрите на гъсти гори, да изкачваме Мусала без лифт и да се справяме с безсънието и тъмните кръгове под очите (въпреки че съм сигурна, че в пощенската кутия има някой спам помагащ точно за това, който съм игнорирала именно заради уникалното писмо, получено от Вас). В процеса на работа, започнали от малки предприемачи, ние отборно ще растем и преминавайки през различни роли – на разработващи приложението, грижещи се за правилната организация и тестващи (тъй като всяка минимална грешка би била изпепеляваща в тази безжалостна битка), ние ще се усъвършенстваме и шлифоваме като диаманти. В края на това съдбоносно изпитание като част от последните оцелели всеки член от отбора ще може да започне свой собствен проект. Това ще е една голяма стъпка за мен като индивид в израстването ми като голям предприемач (все пак вече и годините ми не отговарят на това да бъда – малък). Този безпощаден конкурс би ме доближил още повече до това да стана най-добрия Project Manager.

Надявам се да успеем да грабнем уникалния шанс и макар сериозно прецакани от тази възможност да успеем да преминем през тежките премеждия несанкционирани.